**NOTĂ INFORMATIVĂ**

la proiectul Ordinului cu privire la aprobarea unor formulare aferente regimului vamal de tranzit

|  |
| --- |
| **1. Denumirea autorului şi, după caz, a participanților la elaborarea proiectului** |
| Proiectul Ordinului cu privire la aprobarea a fost elaborat de către Serviciul Vamal de pe lângă Ministerul Finanțelor al Republicii Moldova. |
| **2.** **Condițiile ce au impus elaborarea proiectului de act normativ şi finalitățile urmărite** |
| Elaborarea proiectului respectiv este argumentat de necesitatea dezvoltării cadrului normativ secundar pentru punerea în aplicare a Regulamentului de punere în aplicare a Codului vamal, nr.92/2023.  Respectiv, prin prisma Hotărârii de Guvern nr.92 din 28.02.2023 cu privire la punerea în aplicare a Codului vamal (în continuare – Hotărârea Guvernului nr. 92/2023), Serviciul Vamal este împuternicit cu competențe pentru elaborarea procedurilor stabilite de Regulamentul de punere în aplicare a Codului Vamal.  Potrivit dispozițiilor pct. 432, pct. 442 din Hotărârea Guvernului nr. 92/2023, postul vamal de plecare notifică titularului regimului acordarea liberului de vamă al mărfurilor pentru regimul de tranzit și îi furnizează un document de însoțire de tranzit. Documentul de însoțire de tranzit este furnizat utilizând formularul aprobat de Serviciul Vamal și, dacă este necesar, completat cu lista articolelor în formularul aprobat de Serviciul Vamal.  La solicitarea persoanei care prezintă mărfurile la postul vamal de destinație, postul vamal în cauză vizează o recipisă care certifică prezentarea mărfurilor la postul vamal respectiv și conține o trimitere la MRN-ul declarației de tranzit.  Recipisa este furnizată prin intermediul formularului aprobat de Serviciul Vamal și este completată în avans de persoana în cauză.  Recipisa nu se folosește ca probă alternativă a regimului de tranzit care s-a încheiat în sensul pct. 453.  Proiectul de ordin aprobă formularul vizat – document de însoțire a tranzitului, bazat pe datele din declarația de tranzit, după caz, modificată de titularul regimului de tranzit și/sau verificată de postul de plecare și Instrucțiunea de completare al documentului de însoțire de tranzit.  Totodată, proiectul de ordin aprobă Recipisa menționată în dispozițiile normative pre citate, care certifică că declarația de tranzit înregistrată la postul vamal de plecare a fost remisă.  Necesitatea elaborării proiectului este în scopul asigurării fluidizării traficului de mărfuri în regim de tranzit se va aplica procedura de rezervă.  Față de cele relatate, menționăm că proiectul ordinului Directorului Serviciului Vamal cu privire la aprobarea Normelor tehnice privind unor formulare aferente regimului vamal de tranzit, are drept finalitate, stabilirea unor prevederi coerente și predictibile cu referire la formularul documentului de însoțire a tranzitului, precum și a recipisei. |
| **3. Principalele prevederi ale proiectului şi evidențierea elementelor noi** |
| Prevederile proiectului de ordin reglementează:   * Aprobarea formularului documentului de însoțire a tranzitului; * Aprobarea instrucțiunii de completare a documentului de însoțire a tranzitului; * Aprobarea Listei de articole, notelor pentru lista de articole; * Aprobarea Recipisei. |
| **4. Fundamentarea economico-financiară** |
| Proiectul de ordin necesită alocarea de mijloace financiare. |
| **5.** **Modul de încorporare a actului în cadrul normativ în vigoare** |
| Nu este necesar de modificat sau abrogat careva acte normative. |
| **6. Avizarea şi consultarea publică a proiectului** |
| În conformitate cu Legea nr.239/2008 privind transparența în procesul decizional proiectul de ordin a fost supus consultărilor publice, prin anunțul de publicare pe pagina web a Serviciului Vamal, rubrica „Consultări publice”. Totodată, proiectul de Ordin va fi remis autorităților publice pentru avizare, precum și asociațiilor de business. |
| **7. Constatările expertizei anticorupție** |
| Nu este necesar |
| **8.** **Constatările expertizei juridice** |
| Proiectul de ordin va fi remis Ministerului Justiției pentru avizare și expertizare, Ministerului Finanțelor pentru avizare. |
| **9.** **Constatările altor expertize** |
| Nu este necesar |

**Director Igor TALMAZAN**